24/06/2011 | Administración LocalMunicipal
Culleredo
Economía, Facenda, Réxime Interior
Concurso de méritos, provisión posto (conserxe ordenanza-colexio)

Convócase concurso de méritos para a provisión dun posto de traballo reservado a Funcionarios – Escala: Administración xeral – Subescala: Subalterno, na Relación de postos de traballo do Concello de Culleredo. A presente convocatoria rexerase polas seguintes Bases: 1.1. As presentes bases rexerán a provisión por concurso de méritos dun posto de traballo reservado a Funcionarios – Escala: Administración xeral – Subescala: Subalterno, na Relación de Postos de Traballo do Concello de Culleredo.1.2. O posto ofertado nesta convocatoria, é o seguinte: Código RPT: 2.2.15. Denominación: Conserxe ordenanza – colexio. Área: Economía, Facenda, Réxime Interior e Seguridade. Servizo: Servizo de Persoal e Organización. Conserxería e Edificios municipais. Nivel Complemento destino: 14. Complemento específico anual: 5.162,90 € Xornada: Partida.1.3. O persoal funcionario en situación de adscrición provisional, terá a obriga de participar na presente convocatoria. Caso de non obter un posto dos ofertados, asignaráselles de oficio destino definitivo nalgunha das vacantes non cubertas.1.4. Esta convocatoria e a súa resolución publicarase no Boletín Oficial da Provincia e na páxina web do Concello (www.culleredo.es). Para ser admitidos no concurso, os aspirantes terán que reunir no día de finalización do prazo de presentación de solicitudes, os seguintes requisitos:  Pertencer como funcionario de carreira á escala de administración xeral, subescala subalterno, do Concello de Culleredo, e non estar en situación de suspensión firme.  Ter a titulación e os requisitos obxectivos do posto ao que se opte, no caso de que así se establezan na RPT.  Ter transcorrido máis de 2 anos dende a obtención do último posto con carácter definitivo.3.1. As persoas interesadas en tomar parte neste proceso de provisión terán que facelo constar en instancia segundo modelo que se inclúe como anexo I e que será facilitada nas dependencias municipais e na páxina web do Concello (www.culleredo.es) 3.2. Para poder ser admitido no proceso selectivo, deberá achegarse á instancia a seguinte documentación:  Relación dos méritos que se acrediten, por cada un dos apartados de que conste o concurso.  Orixinal ou fotocopia compulsada da documentación acreditativa dos méritos alegados polos aspirantes. No concurso non se terán en conta os documentos que non queden debidamente acreditados dentro do prazo de presentación de instancias. No caso de certificacións a emitir polo propio Concello de Culleredo, bastara con unir orixinal ou fotocopia compulsada da solicitude das mesmas.3.3. O prazo para a presentación das solicitudes será de quince días hábiles, desde o seguinte ao da publicación do anuncio da convocatoria no Boletín Oficial da Provincia.3.4. A presentación de solicitudes poderá realizarse no Rexistro xeral do Concello de Culleredo ou en calquera das formas establecidas no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común. O horario do Rexistro xeral do Concello de Culleredo é de 09:00 a 14:00 horas de luns a venres e de 09:00 a 13:00 horas os sábados.3.5. Vinculación da solicitude. Unha vez transcorrido o período de presentación de instancias non poderá renunciarse ás solicitudes formuladas e estas serán vinculantes para o peticionario e os destinos adxudicados serán irrenunciables, salvo que se obteña outro destino mediante convocatoria pública antes de finalizar o prazo de toma de posesión.4.1. Lista provisional. Unha vez que remate o prazo de presentación de instancias, o alcalde ditará resolución na que se declarará aprobada a lista provisional dos aspirantes admitidos e excluídos, con indicación das causas de exclusión, de ser o caso. Esta resolución publicarase no taboleiro de anuncios e na páxina web do Concello (www.culleredo.es). 4.2. Prazo reclamacións. Os aspirantes non admitidos disporán dun prazo de 5 días hábiles, contados desde o seguinte ao da publicación da lista provisional de admitidos e excluídos no taboleiro de anuncios e na páxina web do Concello (www.culleredo.es), co fin de emendar o defecto que motivara a súa non admisión.4.3. Lista definitiva. Unha vez que remate o prazo de reclamacións, o alcalde ditará resolución na que se aprobará a lista definitiva de aspirantes admitidos e excluídos. Esta resolución publicarase no taboleiro de anuncios e na páxina web do Concello (www.culleredo.es). 5.1. A comisión de valoración estará composta polas seguintes persoas:  Presidente: Francisco Varela Piñeiro (Suplente: Roberto Babío Fernández).  Vocais: Dolores Quintela Rúa, Begonia Presedo Souto e Jaime Lamas Domínguez (Suplentes: Dolores Farto Loureiro, Elena Blanco Varela e Carlos Marta Cerqueiro).  Secretaria: Milagros Ferreiro Villaverde (Suplente: Margarita Miguélez Pena) 5.2. Os membros da comisión de valoración terán que absterse de intervir, notificando esta circunstancia ao alcalde, cando concorran neles circunstancias das previstas no artigo 28 da Lei 30/1992 de réxime xurídico das administracións públicas e do procedemento administrativo común ou se encargaran das tarefas de preparación de aspirantes a probas selectivas nos cinco anos anteriores á publicación desta convocatoria. O alcalde poderá solicitar dos membros da Comisión de valoración declaración expresa de non atoparse incursos na obriga de abstención regulada nesta base. Os aspirantes poderán recusar aos membros da comisión de valoración cando concorran as circunstancias de abstención reguladas nesta base.5.3. A comisión de valoración non poderá constituírse nin actuar sen a presenza do presidente e secretario, ou das persoas que os substitúan, de ser o caso, e da metade polo menos dos seus membros, titulares ou suplentes.5.4. Todos os membros do comisión de valoración terán voz e voto. A comisión de valoración queda autorizada para resolver cantas dúbidas poidan presentarse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. O procedemento de actuación do comisión de valoración axustarase ao disposto na Lei 30/1992 de réxime xurídico das administracións públicas e procedemento administrativo común. Os méritos valoraranse con referencia á data do peche do prazo de presentación de instancias. A valoración dos méritos para a provisión dos postos de traballo efectuarase conforme ao seguinte baremo: 1 - Grao persoal consolidado.  Grao persoal consolidado 10: 6 puntos.  Grao persoal consolidado 12: 8 puntos.  Grao persoal consolidado 14: 10 puntos. A puntuación máxima a acadar neste apartado será de 10 puntos. A acreditación destes méritos realizarase mediante certificado, emitido polo Concello de Culleredo.2 - Valoración do traballo desenvolvido.  Prestación efectiva de servizos: -En postos de traballo do servizo do posto ao que se opta: 2 puntos por ano. -En postos de traballo doutros servizos do concello: 1 punto por ano. A puntuación máxima a acadar neste apartado será de 10 puntos. A acreditación destes méritos realizarase mediante certificado, emitido polo Concello de Culleredo.3 – Cursos de formación e perfeccionamento. Asistencia a cursos de formación e perfeccionamento que teñan relación co posto que se vai a desenvolver. A valoración efectuarase de acordo co seguinte detalle, segundo a duración do curso: -Cursos de duración de 5 ou máis horas e ata 20 horas: 1 puntos por curso. -Cursos de máis de 20 horas e ata 50 horas: 2 puntos por curso. -Cursos de máis de 50 horas e ata 100 horas: 3 puntos por curso. -Cursos de máis de 100 horas: 4 punto por curso. A puntuación máxima a acadar neste apartado será de 30 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.4 – Nivel de coñecemento da lingua galega.  Certificados oficiais acreditativos dos niveis de coñecemento da lingua galega: -CELGA 2 ou equivalente: 2 puntos. -CELGA 3 ou equivalente: 4 puntos. -CELGA 4 ou equivalente: 7 puntos. -CELGA 5 ou equivalente: 10 puntos. Só se valorará o título de maior nivel. A puntuación máxima a acadar neste apartado será de 10 puntos. A acreditación destes méritos realizarase mediante o certificado oficial acreditativo do nivel de coñecemento da lingua galega.5 - Antigüidade.  Servizos prestados como empregado público: 4 puntos por ano. A puntuación máxima a acadar neste apartado será de 40 puntos. A acreditación destes méritos realizarase mediante certificado, emitido polas administracións públicas.7.1. No proceso de valoración poderá recabarse formalmente dos interesados as aclaracións, ou no seu caso, a documentación adicional que se estime necesaria para a comprobación dos méritos alegados.7.2. Rematado o proceso de valoración de méritos dos candidatos, a comisión de valoración elaborará un documento coa puntuación obtida por cada candidato. A orde de prioridade será determinada pola puntuación obtida de acordo co baremo anterior. No caso de empate nas puntuacións, resolverase de acordo á puntuación outorgada polos méritos alegados, seguindo a orde establecida nos diferentes apartados do concurso. De persistir o empate acudirase á data de ingreso como funcionario de carreira, do Corpo, Escala ou Categoría dende a que se concursa, e, se fora necesario, o número obtido no proceso selectivo.7.3. Resultará adscrito ao posto ofertado o aspirante que figure en primeiro lugar na puntuación.7.4. A puntuación obtida por cada candidato e o resultado do proceso de adscrición será publicado na páxina web do Concello (www.culleredo.es) 8.1. Rematado o proceso de valoración de méritos e adscrición dos candidatos, a comisión de valoración elaborará proposta de resolución do concurso.8.2. O presidente enviará ao alcalde ou concelleiro delegado, a proposta da comisión de valoración, xunto coas actas das sesións celebradas e cantos documentos do proceso deban ser arquivados.8.3. Por resolución do alcalde, elevarase a definitiva a proposta da comisión de valoración. Esta resolución será publicada no Boletín Oficial da Provincia.8.4. O prazo para a resolución do concurso será de dous meses dende o día seguinte ao da terminación do prazo de presentación de solicitudes.9.1. A toma de posesión realizarase no prazo de tres días hábiles dende o día seguinte ao de cese, que deberá efectuarse dentro dos tres días hábiles seguintes á publicación da resolución da convocatoria no Boletín Oficial da Provincia.9.2. Se a resolución comporta o reingreso ao servizo activo, o prazo de toma de posesión deberá computarse dende dita publicación.9.3. O cómputo dos prazos posesorios iniciarase cando finalicen os permisos ou licencias que teñan sido concedidos aos interesados. Nos supostos de baixa temporal ou transitoria, o cómputo do prazo iniciarase a partir da correspondente alta.9.4. A todos os efectos, o prazo de posesión considerarse como de servizo activo, comezando os efectos económicos no novo destino dende a data de cese no de procedencia.10.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.10.2. As convocatorias e cantos actos sexan ditados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedemento administrativo común, e na Lei da xurisdición contencioso-administrativa. Concurso traslados – Subalterno (Posto: Conserxe Ordenanza - Colexio) Primeiro Apelido Segundo Apelido Nome D. N. I. Sexo □ Varón / □ Muller Data de nacemento Lugar de nacemento Nacionalidade Enderezo Código postal Localidade Teléfono e-mail □ Relación dos méritos que se posúen, por cada un dos apartados de que consta o concurso. □ Orixinal ou fotocopia compulsada da documentación acreditativa dos méritos que se posúen A persoa abaixo asinante solicita ser admitida no concurso de traslados ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 17 de xuño de 2011 O ALCALDE Julio Sacristán de Diego